Source: http://www.sav.sk/index.php?lang=sk&charset=&doc=activity-proj-vega
Timestamp: 2013-05-23 05:37:44+00:00
Document Index: 7645580

Matched Legal Cases: ['čl. 4', 'čl. 11', 'čl. 11', 'čl. 2', 'čl. 5', 'čl. 7', 'čl. 9', 'čl. 4', 'čl. 9', 'čl. 4', 'čl. 4', 'čl. 4', 'čl. 5', 'čl. 3', 'čl. 2', 'čl. 10', 'čl. 10', 'čl. 8', 'čl. 10', 'čl. 11']

SAV - Aktivity SAV - Projekty SAV - home
Štatút Vedeckej grantovej agentúry Ministerstva školstva Slovenskej republiky a Slovenskej akadémie vied – poradného orgánu ministra školstva Slovenskej republiky a pomocného orgánu Predsedníctva Slovenskej akadémie vied
Tu môžete nájsť dokumenty k projektu VEGA ...
Vedecká grantová agentúra Ministerstva školstva
spoločným orgánom Ministerstva školstva Slovenskej republiky (ďalej len
„ministerstvo“) aSlovenskej akadémie vied (ďalej len „akadémia“) zriadeným
príkazom ministra školstva Slovenskej republiky (ďalej len „minister“) č.
1/1996 z11. 1. 1996 auznesením Predsedníctva Slovenskej akadémie
vied (ďalej len „predsedníctvo akadémie“) č. 177 z21. 12. 1995 na základe
dohody medzi ministerstvom a akadémiou zo 17. 11. 1995. Sídlom VEGA je
pre zamestnancov vysokých škôl Odbor vedy atechniky na vysokých školách
Ministerstva školstva Slovenskej republiky, Stromová 1, 813 30 Bratislava,
apre zamestnancov akadémie Odbor vedy a výskumu Úradu Slovenskej akadémie
vied, Štefánikova 49, 814 38 Bratislava 1.
VEGA sa riadi týmto štatútom:
(1) VEGA je vsúlade s článkom 14 ods. 2 Organizačného poriadku ministerstva z 25. mája 2006 a v súlade
s článkom VI ods. 1 a 2 Štatútu akadémie z 1. októbra 2005 spoločným poradným orgánom ministra a pomocným orgánom predsedníctva akadémie na
výber výskumných projektov na financovanie zinštitucionálnych finančných prostriedkov vyčlenených v rozpočtovom podprograme kapitoly ministerstva -
Vysokoškolská veda a technika verejných vysokých škôl,
ak ide o projekty VEGA (ďalej len „projekt“) z pracovísk verejných
vysokých škôl, a z osobitne vyčlenených inštitucionálnych finančných
prostriedkov z rozpočtu akadémie, ak ide o projekty
z pracovísk jej vedeckých a špecializovaných organizácií, a to na základe
výsledkov hodnotenia vrámci výzvy vyhlásenej VEGA pre verejné vysoké
školy a pre vedecké a špecializované organizacie akadémie.
(2) VEGA vo svojej pôsobnosti:
a) z podnetu ministra alebo predsedníctva
akadémie a zvlastnej iniciatívy pripravuje návrhy na zmeny voblasti
b) pripravuje podklady na rozhodnutia
ministra alebo predsedníctva akadémie voblasti svojej pôsobnosti,
c) iniciuje návrhy na riešenie naliehavých problémov v oblasti svojej pôsobnosti,
d) pripravuje návrhy na nové zloženie
orgánov VEGA na ďalšie funkčné obdobie členov VEGA z predložených návrhov
podľa čl. 4 ods. 1 tohto štatútu.
(3) Ministerstvo a akadémia vytvárajú optimálne podmienky na činnosť VEGA.
Činnosť VEGA
(1) VEGA sa vo svojej činnosti riadi týmito základnými dokumentmi:
a) štatútom,
b) pravidlami VEGA na podávanie a prijímanie žiadostí odotáciu (pre verejné vysoké školy), resp. o finančný
príspevok (pre organizácie akadémie) a kritériami hodnotenia projektov (ďalej len „pravidlá VEGA“),
c) volebným arokovacím poriadok orgánov VEGA.
(2) VEGA vo svojej činnosti vychádza:
a) z poznania svetových a domácich trendov rozvoja vedy a techniky,
b) z dlhodobého zámeru štátnej vednej a technickej politiky a priorít výskumu a vývoja,
c) z úloh v oblasti vedy a techniky vyplývajúcich pre ministerstvo a akadémiu z členstva Slovenskej republiky v Európskej únii,
d) z hlavných úloh ministerstva alebo akadémie v oblasti vedy a techniky na jednotlivé roky
a z úloh pridelených ministrom alebo predsedníctvom akadémie.
(3) VEGA v rámci svojej činnosti:
a) prispieva k realizácii Národného programu rozvoja vedy a techniky
b) vydáva pravidlá, metodické a organizačné pokyny na podávanie žiadostí o dotáciu ministerstva
alebo finančného príspevku akadémie na riešenie nového projektu, a na predkladanie
záverečnej správy za celý čas riešenia projektu (ďalej len „záverečná správa“) (čl. 11 ods. 1 písm. b) a ods. 6),
c) zverejňuje výzvy a podmienky súťaže na podávanie nových žiadostí o dotáciu/finančný príspevok,
d) prijíma návrhy nových vedeckých projektov, zabezpečuje ich hodnotenie podľa kritérií ustanovených
v pravidlách VEGA a predkladá výsledky výberu ministerstvu a predsedníctvu akadémie,
e) zabezpečuje hodnotenie záverečných správ podľa kritérií ustanovených v pravidlách VEGA a výsledky
záverečného hodnotenia predkladá ministerstvu a predsedníctvu akadémie v súlade s čl. 11 ods. 7 tohto štatútu,
f) pri nedodržaní podmienok uvedených v pravidlách VEGA rozhoduje ozastavení poskytovania dotácie/finančného príspevku a výsledok
svojho rozhodnutia predkladá ministerstvu alebo predsedníctvu akadémie,
g) poskytuje údaje do systému e-VEGA, do Centrálneho informačného portálu pre výskum, vývoj a inovácie, do centrálnej
databázy projektov výskumu a vývoja a do informačného systému akadémie,
h) zverejňuje základné údaje o financovaných projektoch.
(4) Na základe zverejnenej výzvy na podávanie žiadostí
o poskytnutie dotácie/finančného príspevku na riešenie nového projektu VEGA
zabezpečuje výber na základe hodnotenia týchto typov projektov:
a) projektov základného výskumu, pri ktorých si tému projektu volí navrhovateľ – žiadateľ o dotáciu/finančný
príspevok, projekty základného výskumu môžu mať charakter odborového alebo
medziodborového projektu a riešenie môže byť rozvrhnuté na dva až štyri roky,
b) projektov základného výskumu cieľovo orientovaných na riešenie konkrétnych problémov spoločenskej
alebo hospodárskej praxe, pri ktorých si tému projektu volí navrhovateľ – žiadateľ o dotáciu/finančný príspevok, riešenie
môže byť rozvrhnuté na dobu dva až štyri roky.
(5) Projekty uvedené v odseku 4 písm. a) a b) môže riešiť vysokoškolský učiteľ
s vysokoškolským vzdelaním 3. stupňa (vedúci projektu) alebo vedecký pracovník s vysokoškolským vzdelaním 3. stupňa (vedúci projektu)
s riešiteľským kolektívom tvoreným spolupracovníkmi z vlastného pracoviska; alebo z iných organizácií rezortu školstva alebo akadémie.
Tvorivý člen riešiteľského kolektívu musí mať minimálne vysokoškolské vzdelanie II. stupňa.
Členmi riešiteľského kolektívu môžu byť aj doktorandi.
(6) Na riešení projektu VEGA sa môže ako spoluriešiteľ podieľať
aj iná fyzická osoba alebo právnická osoba výskumu a vývoja mimo rezortu
školstva a akadémie, pričom svoju účasť na riešení si finančne zabezpečuje
(7) VEGA posudzuje, vyberá a hodnotí projekty podľa odseku 4 predložené na základe výzvy aj súkromnými vysokými školami a inými
organizáciami vykonávajúcimi výskumnú činnosť v zriaďovateľskej pôsobnosti ministerstva a oznamuje im výsledky svojho hodnotenia.
Organizačná štruktúra VEGA
Orgány VEGA
(1) Orgánmi VEGA sú:
a) predsedníctvo VEGA (ďalej len „predsedníctvo“),
b) predseda VEGA apodpredseda (ďalej len „predseda“),
c) rozšírené predsedníctvo,
d) komisie VEGA (ďalej len „komisia“).
(2) Funkčné obdobie orgánov VEGA sú 4 roky.
(3) Funkciu možno zastávať najviac dve po sebe idúce obdobia.
(4) Predseda, podpredseda VEGA a predsedovia a podpredsedovia komisií sa striedajú vo funkcii v polovici funkčného obdobia.
Členstvo vorgánoch VEGA
(1) Za členov orgánov VEGA (ďalej len „člen VEGA“) vymenúvajú minister a predseda akadémie významné osobnosti vo vede a technike z radov
zamestnancov vysokých škôl a akadémie na návrh vedeckých rád vysokých škôl a vedeckých rád organizácií akadémie po schválení predsedníctvom akadémie.
Členovia predsedníctva akadémie, rektori vysokých škôl a štátni zamestnanci ústredných orgánov štátnej správy a ďalších orgánov štátnej správy nemôžu byť členmi VEGA.
(2) Členstvo v orgánoch VEGA je dobrovoľné a čestné. Členovia VEGA pracujú objektívne a nezávisle v súlade so základnými
dokumentmi VEGA uvedenými v čl. 2 ods. 2.
(3) Členovia VEGA sú povinní zachovávať mlčanlivosť o skutočnostiach, o ktorých sa dozvedeli pri výkone svojej funkcie,
až dovtedy, kým sa nepominú účinky rozhodnutí, na ktorých príprave a realizácii sa podieľali.
(4) Členstvo v orgánoch VEGA zaniká:
a) odvolaním člena ministrom a predsedom akadémie,
(5) Člena VEGA odvolá minister a predseda akadémie, ak bol právoplatne odsúdený za úmyselný trestný čin.
(6) Člena VEGA odvolá minister a predseda akadémie aj na návrh predsedníctva v prípadoch, ak člen:
a) opakovane nedodržiava štatút a rokovací poriadok VEGA,
b) nezachová mlčanlivosť pri nakladaní s údajmi a informáciami získanými z dokumentácie hodnotených projektov VEGA a z rokovaní orgánov VEGA,
c) prestane spĺňať podmienky podľa odseku 1.
(7) Člen VEGA je povinný vzdať sa členstva, ak sa nebude môcť z pracovných, zdravotných alebo iných dôvodov zúčastniť na troch po
sebe idúcich zasadnutiach orgánu VEGA, ktorého je členom. Členovi VEGA, ktorý sa nezúčastní na prácach orgánu VEGA bez ospravedlnenia na troch zasadnutiach
po sebe, zaniká členstvo automaticky. Zánik členstva z dôvodov uvedených v tomto odseku oznamuje predsedníctvo písomne členovi, komisii
a podľa príslušnosti ministerstvu alebo akadémii.
(8) Člen VEGA sa môže svojho členstva vzdať. V tomto prípade je povinný písomne informovať predsedu VEGA. V takomto prípade
minister a predseda akadémie následne vymenujú nového člena podľa odseku 1.
(9) Na zabezpečenie činnosti orgánov VEGA ministerstvo a úrad akadémie vyčleňujú účelové prostriedky.
(10) Členovia VEGA majú nárok na náhradu cestovných výdavkov spojených s výkonom funkcie podľa zákona č. 283/2002 Z. z. o cestovných náhradách v znení neskorších predpisov.
(11) Ministerstvo môže odmeniť činnosť členov VEGA, ktorí sú zamestnancami vysokých škôl, a podľa svojich možností aj posudzovateľov projektov.
(12) Akadémia môže odmeniť činnosť členov VEGA, ktorí sú jej zamestnancami, a podľa svojich možností aj posudzovateľov projektov.
(1) Riadiacim a výkonným orgánom VEGA je predsedníctvo, v paritnom zastúpení zástupcov vysokých škôl a
akadémie, ktoré tvorí predseda, podpredseda a ďalší štyria členovia, ktorí zastupujú všetky hlavné skupiny sústavy odborov vedy a techniky.
(2) Predsedu, podpredsedu a ostatných 4 členov predsedníctva volí rozšírené predsedníctvo (čl. 5 ods. 7 a čl. 7) zo
svojich radov tajným hlasovaním alternatívne zo zástupcov vysokých škôl a akadémie. Ak je zvolený predseda z vysokých škôl,
potom podpredseda sa volí z radov zástupcov akadémie a naopak. Ostatní členovia predsedníctva sa
volia po dvoch zradov vysokých škôl a z akadémie. Postup pri voľbe upravuje volebný poriadok.
(3) Predsedníctvo najmä
a) riadi činnosť VEGA,
b) dohliada na jednotné uplatňovanie pravidiel VEGA,
c) zverejňuje výzvy na podávanie žiadostí o dotáciu/finančný príspevok,
d) prerokúva a schvaľuje výsledky hodnotenia nových projektov prihlásených na základe výzvy VEGA a návrhy vybraných projektov na financovanie predložené komisiami,
e) predkladá ministerstvu prostredníctvom príslušného správcu agendy (čl. 9) návrhy vybraných projektov
z pracovísk verejných vysokých škôl a predsedníctvu akadémie prostredníctvom príslušného správcu agendy, návrhy vybraných projektov z pracovísk akadémie na financovanie,
f) prerokúva a schvaľuje výsledky záverečného hodnotenia projektov predložené komisiami,
g) každoročne predkladá ministerstvu a akadémii prehľad o najvýznamnejších výsledkoch, komisie
predkladajú predsedníctvu výsledky, ktoré sú prínosom pre vedu, spoločenskú alebo hospodársku prax, zprojektov, ktoré v danom roku ukončili riešenie,
h) prerokúva materiály vypracované komisiami,
i) v prípadoch podľa čl. 4 ods. 4 až 6 podáva návrhy na vymenovanie a odvolanie predsedu, podpredsedu a členov
predsedníctva, predsedov komisií a podpredsedov komisií a členov komisií ministrovi a predsedovi akadémie,
j) na podnet ministra a predsedu akadémie alebo z vlastnej iniciatívy zabezpečuje vypracovanie vedeckých rozborov a vyjadrení,
k) hodnotí výsledky práce komisií VEGA,
l) na požiadanie ministerstva alebo akadémie vypracúva v súčinnosti s príslušnou komisiou stanoviská
k žiadostiam a sťažnostiam evidovaným na príslušnom orgáne ministerstva alebo akadémie.
(4) Predsedníctvo vykonáva svoju funkciu kolektívne a vo všetkých otázkach rozhoduje na svojich zasadnutiach hlasovaním.
(5) Predsedníctvo alebo predseda môžu požiadať jednotlivých predsedov komisií alebo podpredsedov komisií o vypracovanie
stanovísk, návrhov anámetov a ďalších podkladov na zabezpečenie úloh VEGA.
(6) Členovia predsedníctva sú povinní zúčastňovať sa na rokovaniach predsedníctva a zastávať objektívne stanovisko pri všetkých rokovaniach.
(7) Na návrh predsedníctva môže o závažných a koncepčných otázkach činnosti VEGA rokovať a rozhodovať rozšírené predsedníctvo.
(8) Na Zasadnutiach predsedníctva a rozšíreného predsedníctva sa zúčastňujú z titulu funkcie riaditeľ odboru vedy
a techniky na vysokých školách, poverený zástupca predsedníctva akadémie, a tajomníci komisií (čl. 9 ods. 2). Poverený zástupca ministerstva
a poverený zástupca predsedníctva akadémie a tajomníci komisií nemajú hlasovacie právo.
(9) Predsedníctvo prijíma od zástupcov ministerstva a predsedníctva akadémie požiadavky, podnety a námety na skvalitnenie
činnosti VEGA, ktoré sú predmetom záujmu ministerstva alebo akadémie, a po ich prerokovaní v predsedníctve zabezpečuje ich rozpracovanie do príslušných dokumentov VEGA.
(1) Predseda zastupuje VEGA vo vnútornom i vonkajšom styku, koná v jej mene a podpisuje ňou schválené dokumenty.
(2) Predsedu a podpredsedu VEGA volí zo svojich členov tajným hlasovaním rozšírené predsedníctvo. V tajnom hlasovaní musia predseda
a podpredseda získať nadpolovičný počet hlasov všetkých členov rozšíreného predsedníctva.
(3) Predsedu a podpredsedu vymenúvajú minister a predseda akadémie na základe výsledkov volieb.
(4) Predseda zvoláva zasadnutie predsedníctva minimálne dvakrát ročne alebo na písomnú žiadosť polovičky členov predsedníctva.
(5) Podpredseda zastupuje predsedu počas jeho neprítomnosti v plnom rozsahu.
(6) Predseda po prerokovaní v predsedníctve predkladá každoročne do 31. mája kalendárneho roka ministerstvu a predsedníctvu akadémie správu očinnosti VEGA za uplynulý rok.
Rozšírené predsedníctvo
(1) Členmi rozšíreného predsedníctva sú členovia predsedníctva, predsedovia a podpredsedovia komisií.
(2) Rozšírené predsedníctvo najmä:
a) volí predsedu, podpredsedu a ostaných členov predsedníctva, pričom spôsob voľby upravuje volebný poriadok,
b) rokuje a rozhoduje o závažných a koncepčných otázkach VEGA,
c) schvaľuje návrhy na zloženie komisií na ďalšie funkčné obdobie a predkladá ich ministrovi a predsedníctvu akadémie,
d) vypracúva a schvaľuje pravidlá VEGA,
e) schvaľuje volebné a rokovacie poriadky orgánov VEGA uvedených v článku 3 ods. 1 písm. a) a c),
f) prerokúva výročnú správu VEGA,
g) prerokúva správu o najvýznamnejších výsledkoch.
(3) Na zasadnutiach rozšíreného predsedníctva majú všetci členovia riadne hlasovacie právo.
(4) Zasadnutie rozšíreného predsedníctva zvoláva predseda minimálne raz ročne alebo na písomnú žiadosť jednej tretiny členov rozšíreného predsedníctva.
(1) Komisie sú odbornými orgánmi VEGA, ktoré zabezpečujú činnosť VEGA v jednotlivých skupinách a podskupinách sústavy odborov vedy a techniky6.
(2) Členov komisie vymenúva minister a predseda akadémie na základe návrhu rozšíreného predsedníctva.
(3) Členov komisie na ďalšie funkčné obdobie vyberá komisia z návrhov podľa čl. 4 ods. 1 a predkladá návrh predsedovi, ktorý
všetky návrhy z komisií predkladá na prerokovanie a schválenie rozšírenému predsedníctvu.
(4) Komisie majú 14 až 20 členov, s vyváženým zastúpením odborov vedy a techniky, s rovnakým počtom členov
zastupujúcich vysoké školy a akadémiu svýnimkou inštitucionálne nezastúpených odborov vedy a techniky v jednom z rezortov.
Počet členov komisie navrhuje komisia na základe počtu vedných odborov zastúpených v komisii a počtu hodnotených projektov.
(5) Člena komisie odvoláva minister a predseda akadémie na návrh predsedníctva v prípadoch podľa čl. 4 ods. 4 až 6.
(6) Komisie sa ustanovujú pre tieto skupiny a podskupiny druhej a tretej úrovne sústavy odborov vedy a techniky6:
7. Komisia VEGA č. 7 pre strojárstvo a príbuzné odbory informačných a komunikačných technológií amateriálové inžinierstvo
13. Komisia VEGA č. 13 pre ekonomické aprávne vedy.
(7) Hlavné úlohy komisie sú najmä
a) určovať na hodnotenie návrhov projektov vhodných posudzovateľov, ktorí spĺňajú odborné hľadiská a podmienku nezaujatosti voči predkladateľovi návrhu projektu,
b) vykonávať hodnotenie návrhov projektov podľa kritérií ustanovených vpravidlách VEGA,
c) predkladať predsedníctvu na schválenie výsledky výberu nových projektov na financovanie formou zostaveného rebríčka úspešnosti návrhov,
d) vykonávať záverečné hodnotenie projektov podľa kritérií ustanovených vpravidlách VEGA a predkladať ich na schválenie predsedníctvu,
e) predkladať predsedníctvu iniciatívne návrhy na zlepšenie alebo rozšírenie činnosti VEGA,
f) prerokúvať návrhy na nových členov komisií v prípadoch podľa čl. 4 ods. 4 až 6; návrh na zmenu zloženia komisie predkladá predseda komisie na prerokovanie predsedníctvu, ktoré zabezpečí ďalší postup v súlade s čl. 5 ods. 3 písm. i).
(8) Komisiu tvoria predseda komisie, podpredseda komisie a členovia komisie.
(9) Predseda komisie a podpredseda komisie sú volení alternatívne zo zástupcov vysokých škôl a akadémie zčlenov komisie
tajným hlasovaním členov komisie. Ak je zvolený predseda komisie zo zástupcov vysokých škôl, potom podpredseda komisie sa volí spomedzi členov,
ktorí sú zástupcami akadémie.
(10) Predsedu a podpredsedu komisie vymenúva minister a predseda akadémie na základe výsledku volieb.
(11) Predseda komisie riadi činnosť komisie a zastupuje ju vo vzťahu k ostatným orgánom VEGA.
(12) Podpredseda komisie zastupuje predsedu komisie v jeho neprítomnosti a plní úlohy, ktorými ho poveril predseda komisie.
Správca agendy VEGA
(1) Správca agendy VEGA zabezpečuje činnosť VEGA. Správcom agendy VEGA vpôsobnosti ministerstva je Odbor vedy a techniky na
vysokých školách ministerstva (ďalej len „odbor vedy a techniky na vysokých školách“), správcom agendy VEGA v pôsobnosti akadémie je Odbor
vedy a výskumu Úradu akadémie (ďalej len „odbor vedy avýskumu úradu akadémie“). Činnosť VEGA zabezpečujú vo vzájomne koordinovanej spolupráci.
(2)Tajomníci komisií VEGA sú štátni zamestnanci odboru vedy a techniky na vysokých školách a zamestnanci verejnej
správy odboru vedy avýskumu úradu akadémie. Každá komisia má dvoch tajomníkov, z každého rezortu po jednom.
(3) Tajomníci komisie najmä
a) zodpovedajú za vedenie agendy VEGA súvisiacej s jej činnosťou,
b) zúčastňujú sa na príprave koncepčných, metodických a odborných materiálov VEGA,
c) metodicky a organizačne zabezpečujú zasadnutia orgánov VEGA uvedených v čl. 3 ods. 1 písm. a) a c),
zúčastňujú sa na ich zasadnutiach, pripravujú požadované podklady a zo zasadnutí orgánov VEGA vypracúvajú záznamy,
d) každoročne pripravujú podklady na rozdelenie účelovo vyčlenených rozpočtových prostriedkov ministerstva a akadémie na riešenie nových projektov a pokračujúcich projektov,
e) zabezpečujú realizáciu rozhodnutí orgánov VEGA a styk s vedúcimi projektov a riešiteľskými pracoviskami z oboch rezortov.
f) kontrolujú zhodu písomnej formy žiadosti o dotáciu/finančný príspevok na nový projekt s jej elektronicky
zaslanou žiadosťou, úplnosť predložených žiadostí a kontrolujú, či príslušný funkcionár vysokej školy alebo riaditeľ organizácie akadémie vyjadril súhlas
s riešením problematiky navrhnutej žiadateľom o dotáciu/finančný príspevok a svojím podpisom potvrdil správnosť údajov uvádzaných v žiadosti žiadateľa,
g) kontrolujú, či žiadosť spĺňa ďalšie náležitosti, ak sú obsiahnuté vo výzve doplnenej ministerstvom alebo
akadémiou (napr. či neprekračuje dolnú alebo hornú hranicu plánovaných finančných výdavkov na zabezpečenie riešenia projektu),
h) kontrolujú zhodu písomnej formy záverečných správ s ich elektronickou formou a kontrolujú, či príslušný funkcionár
vysokej školy alebo riaditeľ organizácie akadémie svojím podpisom potvrdil údaje uvádzané v správach.
(4) Tajomníci komisie sú viazaní mlčanlivosťou o skutočnostiach, ku ktorým majú prístup pri vedení agendy VEGA.
Výber ahodnotenie projektov
Podmienky na výber projektov na základe výzvy VEGA
(1) Základné podmienky, ktorých plnenie sledujú a hodnotia nezávislí externí posudzovatelia („peer review“) a členovia príslušnej komisie pri výbere podaných žiadostí
o dotáciu/finančný príspevok na základe výzvy VEGA, podrobnejšie uvedené v pravidlách VEGA sú:
a) originalita,
b) etické aspekty projektu,
c) komplexnosť a prierezovosť riešenia navrhovanej problematiky,
d) očakávaný prínos do vednej oblasti,
e) očakávaný prínos do hospodárskej a spoločenskej praxe,
f) kvalita spracovania vedeckej časti projektu,
g) odborná spôsobilosť vedúceho projektu a jeho riešiteľského kolektívu vrátane jeho zloženia na riešenie výskumnej problematiky a na splnenie vytýčených cieľov projektu,
h) primeranosť výšky plánovaných finančných nákladov na celé obdobie riešenia projektu v nadväznosti na
rozsah a komplexnosť riešenia navrhovanej problematiky a úroveň vytýčených cieľov z hľadiska dosiahnutia očakávaných prínosov podľa písmen c) a d).
(2) Podrobnosti o premietnutí základných podmienok na výber projektov na základe výziev ministerstva a
akadémie podľa odseku 1 do kvantitatívnych a kvalitatívnych kritérií na hodnotenie žiadostí o dotáciu/finančný príspevok na nový projekt
posudzovateľmi a príslušnou komisiou ustanovia pravidlá VEGA.
(3) Novým projektom základného výskumu cieľovo orientovaným na riešenie konkrétnych problémov spoločenskej praxe
alebo hospodárskej praxe (čl. 2 ods. 4 písm. b)) môže komisia pri hodnotení poskytnúť primeranú bonifikáciu vzávislosti od významnosti
a reálnosti dosiahnutia očakávaných prínosov pre spoločenskú alebo hospodársku prax (odsek 1 písm. d)) uvedených v žiadosti
o dotáciu/finančný príspevok na nový projekt za podmienky, že celkový súčet získaných bodov na základe hodnotenia projektu vrátane priznanej
bonifikácie nepresiahne ustanovený maximálny počet bodov za splnenie všetkých kritérií uvedených v pravidlách VEGA.
(4) Pri hodnotení vedeckej spôsobilosti vedúceho projektu ajeho riešiteľského kolektívu podľa odseku 1 písm. f) komisia posudzuje v závislosti od vecného zamerania vedeckého
projektu nielen počet akvalitu publikácií a citačných ohlasov na publikované diela, ale aj primerane kvalitu a počet chránených výsledkov na
základe osobitného právneho predpisu (patentových prihlášok, úžitkových dizajnov), realizované nové technické diela, nové technologické a výrobné
postupy, prevzaté oponované štúdie príslušným orgánom decíznej sfér, a pod.
(5) Pri výbere nového projektu na financovanie podaného z pracoviska verejnej vysokej školy, ministerstvo
garantuje jeho financovanie počas celého obdobia riešenia ak nenastanú zásadné zmeny v riešiteľskom kolektíve aďalšie prekážky, ktoré znemožňujú
ďalšie pokračovanie a plnenie vytýčených cieľov riešenia, o ktorých je povinný vedúci projektu alebo jemu nadriadený predstavený informovať príslušný
útvar ministerstva, alebo pri nedodržaní podmienok uvedených v pravidlách VEGA zo strany vedúceho projektu.
(6) Pri výbere nového projektu na financovanie, podaného zorganizácie akadémie, akadémia garantuje jeho
financovanie počas celého obdobia riešenia, ak nenastanú zásadné zmeny v riešiteľskom kolektíve a ďalšie prekážky, ktoré znemožňujú ďalšie
pokračovanie aplnenie vytýčených cieľov riešenia, o ktorých je povinný vedúci projektu alebo jemu nadriadený predstavený informovať príslušný
útvar akadémie, alebo ak vedúci projektu nedodrží podmienky uvedené v pravidlách VEGA.
(7) Ak sa v priebehu riešenia projektu z pracoviska verejnej vysokej školy alebo z organizácie akadémie ohrozilo ďalšie plnenie cieľov projektu z dôvodov uvedených
v odseku 5 a 6, je vedúci takéhoto projektu povinný vypracovať správu o stave riešenia projektu a podľa aktuálnosti predložiť ju spolu so
žiadosťou o predčasné ukončenie riešenia projektu ministerstvu alebo akadémii. V takom prípade oďalšom postupe rozhodne predsedníctvo
v spolupráci spríslušným správcom agendy VEGA; podrobnosti o riešení takého prípadu upravia pravidlá VEGA.
(8) Ministerstvo si vyhradzuje právo pri určení výšky dotácie na prvý rok riešenia nového projektu z pracovísk verejných vysokých škôl.
a) vychádzať z bodového hodnotenia projektu vyjadrujúceho kvalitu projektu, z plánovaných finančných požiadaviek vedúceho projektu na prvý rok riešenia
a z celkového objemu vyčlenených rozpočtových prostriedkov ministerstva na nové projekty,
b) postupovať tak, že ministerstvo v každom rozpočtovom roku určí dolnú hranicu bodového hodnotenia, od ktorej sa financuje projekt tak, aby vedúci projektu s maximálnym bodovým
hodnotením získal na riešenie projektu dotáciu na úrovni plánovaných požiadaviek v prvom roku riešenia a vedúci projektu s bodovým hodnotením na úrovni stanovenej dolnej hranice dotáciu vo výške minimálne 60%
plánovaných nákladov na riešenie v prvom roku. Projektom s nižším bodovým hodnotením, ako bude stanovená hranica, neposkytne sa dotácia i napriek tomu, že predsedníctvo odporučí ministerstvu financovať také projekty.
(9) Riešiteľská kapacita projektov zpracovísk vysokých škôl nemá vplyv na rozdeľovanie vyčlenených rozpočtových prostriedkov ministerstva na jednotlivé komisie.
(10) Rozsah riešiteľskej kapacity projektu z pracoviska vysokej školy má iba orientačný charakter pri hodnotení žiadosti odotáciu na nový projekt.
(11) V prípade projektov z organizácií akadémie rozsah riešiteľskej kapacity projektu má vplyv na hodnotenie kvality projektu a tiež na výšku poskytnutého finančného príspevku.
(12) Riešiteľská kapacita projektov z organizácií akadémie má vplyv na rozdelenie finančných prostriedkov medzi komisie. Určenie výšky finančného príspevku na riešenie projektu zorganizácie akadémie sa
určí na základe pravidiel komisie, ktoré vychádzajú z doterajších pravidiel komisie na rozdelenie finančných prostriedkov.
(13) Komisia nesmie upravovať údaje uvedené v žiadosti.
(1) Komisia hodnotí projekty podľa pravidiel VEGA a v súlade s ustanovenými kritériami:
a) Komisia hodnotí žiadosti o dotáciu/finančný príspevok na nový projekt z formálnej stránky, či projekt patrí do príslušnej komisie, a navrhuje ich posudzovateľov.
Najneskoršie do 15. mája daného kalendárneho roka v rámci 1. kola výberu na financovanie a najneskoršie do 30. októbra daného kalendárneho roka hodnotí žiadosti o dotáciu/finančný príspevok v rámci 2. kola výberu na financovanie.
b) Komisia hodnotí záverečné správy.
c) Komisia hodnotí správy v prípadoch predčasného ukončenia riešenia projektu podľa čl. 10 ods. 7; termíny ich hodnotenia určí predsedníctvo.
d) Termíny hodnotenia sú určené v harmonograme činnosti VEGA, ktorý musí byť prispôsobený termínom ministerstva a akadémie na predloženie rozpisu dotácií alebo finančného príspevku.
(2) Komisia je povinná hodnotiť podané návrhy projektov z hľadiska stanovených kritérií rozpracovaných v pravidlách VEGA na hodnotenie plnenia podmienok uvedených v odseku 1.
(3) Komisia určí rebríček úspešnosti podaných návrhov projektov na základe vlastného hodnotenia podľa stanovených kritérií a posudkov posudzovateľov v bodovom vyjadrení.
Kritéria na hodnotenie projektov sú jednotné pre všetky komisie a pre posudzovateľov a sú definované v pravidlách VEGA.
(4) Projekty, na ktoré sa poskytla dotácia alebo finančný príspevok za celé obdobie riešenia v úhrnnej výške väčšej ako 850 tis. Sk, ukončujú sa verejnou záverečnou oponentúrou formou
seminára za účasti odborníkov ziných sektorov výskumu a vývoja, ako je sektor, do ktorého pôsobnosti spadá riešiteľské pracovisko. Za zorganizovanie a technické zabezpečenie záverečnej oponentúry zodpovedá
príslušný prodekan (prorektor, ak sa vysoká škola sa nečlení na fakulty) pre vedu a výskum fakulty (vysokej školy) alebo riaditeľ organizácie akadémie.
Výdavky spojené so zabezpečením záverečnej oponentúry uhrádza vedúci projektu z poskytnutej dotácie alebo finančného príspevku. Závery rady záverečnej oponentúry sú súčasťou dokladov predkladaných komisii na záverečné hodnotenie
projektu, ktoré je komisia povinná zohľadňovať pri záverečnom hodnotení.
(5) Pri hodnotení výsledkov ukončeného projektu na základe predloženej záverečnej správy komisia komplexne hodnotí najmä
a) splnenie vytýčených vedeckých cieľov riešenia projektu,
b) vedecké prínosy na základe kvality prijatých vedeckých prác do tlače a už publikovaných vedeckých prác v zahraničných a domácich karentovaných časopisoch a prípadných ohlasov na ne,
c) prínosy pre hospodársku prax na základe navrhnutých nových technologických postupov a výrobných procesov,
nových technických riešení, nových technických diel, podaných prihlášok patentov, nových priemyselných dizajnov a pod., ktoré boli výstupmi z riešenia
projektu, a prínosy pre spoločenskú prax na základe získaných ocenení, protokolárne prevzatých výstupov z riešenia projektu realizátorom alebo
ich objednávateľom, vyžiadaných referátov na zahraničných svetových kongresoch, medzinárodných konferenciách a seminároch a pod. prezentujúcich výsledky riešenia projektu pred odbornou verejnosťou,
d) reálnosť vyjadrenia vedúceho projektu onaplnení sociálno-ekonomických cieľov riešenia projektu
e) účelnosť a efektívnosť využitia poskytnutých dotácií/finančných príspevkov na celé obdobie riešenia.
(6) Komisia je povinná pri hodnotení výsledkov ukončeného projektu na základe predloženej záverečnej správy osobitne zohľadňovať aj závery rady záverečnej oponentúry v prípadoch podľa odseku 4.
(7) Komisia pri záverečnom hodnotení projektov rozhoduje o návrhu na vydanie certifikátu o úspešnom ukončení riešenia projektu alebo certifikátu o úspešnom ukončení riešenia projektu a dosiahnutí vynikajúcich výsledkov.
(8) Komisia pri záverečnom hodnotení projektov uskutočňuje výber projektov s najvýznamnejšími dosiahnutými výsledkami; tie spolu so stručným komentárom komisie predkladá predsedníctvu.
(9) Ministerstvo si vyhradzuje právo na realizáciu postupu v prípade, že vedúci nového projektu z verejnej vysokej školy, ktorému sa poskytla dotácia na prvý rok riešenia a ktorý nesplnil ciele
končiaceho projektu vpredchádzajúcom roku, je povinný najneskoršie do 30. septembra nasledujúceho roka predložiť ministerstvu správu o stave riešenia projektu za obdobie jeho riešenia, ktorú postúpi príslušnej komisii.
V takom prípade ministerstvo zastaví poskytovanie dotácií na ďalšie roky riešenia a vyradí tento projekt z evidencie a databázy riešených projektov. Vedúci projektu zverejnej vysokej školy, ktorého končiaci
projekt bol hodnotený v kategórii Nesplnil ciele nemôže počas dvoch nasledujúcich rokov prostredníctvom VEGA predložiť žiadosť o poskytnutie dotácie na nový projekt.
(10) Vedúcemu nového projektu navrhnutého na financovanie z organizácie akadémie, ktorému bol končiaci projekt v predchádzajúcom roku hodnotený v kategórii Nesplnil ciele, neposkytne sa finančný príspevok na riešenie.
Vedúci projektu z organizácie akadémie, ktorého končiaci projekt bol hodnotený v kategórii Nesplnil ciele, nemôže počas nasledujúcich dvoch rokov prostredníctvom VEGA predložiť žiadosť o poskytnutie finančného príspevku.
Prechodné, zrušujúce a záverečné ustanovenia
(1) Ministerstvo si vyhradzuje právo na financovanie projektov so začiatkom riešenia pred rokom 2008, ktoré pokračujú
v riešení v roku 2008, resp. v rokoch 2008 až 2009 tak, aby sa financovali na úrovni poskytnutej dotácie v roku 2007, ak plánované finančné náklady
na riešenie v nasledujúcich rokoch nie sú nižšie ako poskytnutá dotácia/finančný príspevok v roku 2007. Ak plánované náklady na riešenie projektu
v roku 2008 alebo 2009 sú nižšie ako bola výška poskytnutej dotácie v roku 2007, takému projektu sa poskytne dotácia v roku 2008 a 2009 v pôvodne plánovanej výške.
(2) Nové projekty so začiatkom riešenia od roku 2008 sa budú po nadobudnutí účinnosti tohto štatútu hodnotiť v súlade s čl. 10 ods. 1 tohto štatútu v štruktúre doterajších orgánov VEGA až do ustanovenia nových orgánov VEGA.
(3) Výkonný výbor VEGA ustanovený podľa čl. 8 doterajšieho štatútu zabezpečí
a) najneskoršie do začatia druhého kola výberu projektov na financovanie od roku 2008 úpravu doterajších pravidiel
VEGA formou dodatku s novými kritériami výberu a hodnotenia v súlade s čl. 10 ods. 1 a novými kritériami záverečného hodnotenia projektov v súlade s čl. 11 ods. 7,
b) najneskoršie do 90 dní od nadobudnutia účinnosti tohto štatútu prípravné práce súvisiace s výberom kandidátov na funkciu členov nových orgánov VEGA na funkčné obdobie na roky 2008 – 2011.
(4) Doterajší členovia VEGA vymenovaní na 4. funkčné obdobie (2005 – 2008) zostávajú členmi VEGA aj po nadobudnutí účinnosti tohto štatútu, a to až do vymenovania členov nových orgánov VEGA.
(5) Výkonný výbor VEGA vypracuje nové pravidlá VEGA v súlade s týmto štatútom tak, aby po schválení predsedníctvom nadobudli účinnosť od 1. 1. 2008.
1. Štatút Vedeckej grantovej agentúry Ministerstva školstva Slovenskej republiky a Slovenskej akadémie vied z 11. januára 1996.
2. Pravidlá Vedeckej grantovej agentúry Ministerstva školstva Slovenskej republiky a Slovenskej akadémie vied pre podávanie a prijímanie žiadostí o grant a ich
hodnotenie, prideľovanie grantov a hodnotenie výsledkov riešenia projektov, na ktoré boli udelené granty, z 1. 2. 2000 v znení neskorších zmien a doplnkov s účinnosťou od 1. 1. 2008.
Tento štatút nadobúda účinnosť 24. októbra 2007.
Prof. Ing. Ján Mikolaj, CSc., v. r.b
a minister školstva Slovenskej republiky
Prof. Ing. Štefan Luby, DrSc., Dr.h.c., v. r.